Ingvar

Ingvar on pääasiassa pohjoismaissa esiintyvä miehen etunimi.

Nimi on muinaisskandinaavista alkuperää, ja se on muodostettu yhdistämällä Ing-jumalan nimestä sekä vartijaa tai suojelijaa tarkoittavasta sanasta. Vanhat tarut kertovat Ingvar-nimisestä Ruotsin kuninkaasta, jonka virolaiset surmasivat Saarenmaalla. Venäjällä nimestä on syntynyt muunnos Igor.

Suomessa nimi Ingvar on 1900-luvun alusta vuoden 2019 loppuun mennessä annettu 666 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ingvarin nimipäivä on 26. helmikuuta.

Ingvar-nimen norjalainen vastine on Yngvar. Sekin esiintyy suomen­ruotsalaisessa kalenterissa, mutta on sijoitettu marras­kuun 23. päivälle eri alkuperää olevan Yngve-nimen rinnalle. Nimi Yngvar on Suomessa kuitenkin harvinainen ja on 1900-luvun alusta vuoden 2019 loppuun mennessä annettu vain 24 henkilölle.

Tunnettuja Ingvareja ja Yngvareja 

 Ingvar Ambjørnsen, norjalainen kirjailija
 Ingvar Andersson, ruotsalainen historiantutkija
 Ingvar Carlsson, Ruotsin pääministeri 1986–1991 ja 1994–1996
 Ingvar Carlsson, ruotsalainen autourheilija
 Ingvar Danielsson, suomalainen kemisti
 Ingvar Kamprad, ruotsalainen liikemies, Ikean perustaja
 Ingvar Krook, Suomen korkeimman oikeuden jäsen
 Ingvar Lidholm, ruotsalainen säveltäjä
 Ingvar S. Melin, suomalainen poliitikko ja ministeri
 Ingvar Oldsberg, ruotsalainen urheilutoimittaja ja juontaja
 Ingvar Pettersson, ruotsalainen kilpakävelijä
 Ingvar Rydell, ruotsalainen jalkapalloilija
 Ingvar Sandström, ruotsalainen maastohiihtäjä
 Ingvar Eggert Sigurðsson, islantilainen näyttelijä
 Ingvar Stadheim, norjalainen jalkapalloilija ja valmentaja
 Ingvar Thordarson, islantilainen Kisi Production -elokuvayhtiön johtohenkilö
 Ingvar Wieslander, ruotsalainen säveltäjä ja kapellimestari
 Ingvar Wixell, ruotsalainen oopperalaulaja
 Yngvar Bryn, norjalainen taitoluistelija ja pikajuoksija
 Yngvarr, muinaisruotsalainen viikinki, päähenkilö islantilaisessa Yngvarr Kaukomatkaajan saagassa

Kuvitteellisia Ingvareja 
 Ingvar Mustavaara, televisiosarjassa Salatut elämät

Lähteet 

Etunimet